**მიხეილ ჯავახიშვილის მოთხრობა:**

**„პატარა ბედუინის სიზმარი“**

დიდ უდაბნოში პატარა ბედუინი ცხოვრობდა. ერქვა ნური. ბედუინები მომთაბარე ხალხია, ორ ღამეს ერთ ადგილას არ ათევენ; იკვებებიან ფინიკითა და აქლემის რძით; მატ მთავარი სიმდიდრე ჩვეულებრივი სასმელი წყალია; უდაბნოში ჭები ცოტაა და ზოგი სულ შრება.

ნური გახდა ათი წლის, ცხელი მზის, გავარვარებული ქვიშის, ცივი ღამეებისა და აქლემის გარდა არაფერი ენახა,. უდაბნო მისი სამშობლო იყო და ძალიან უყვარდა. როგორ შეიძლება, სამშობლო არ გიყვარდეს? თანაც ერთადერთი! სამშობლო კი მუდამ ერთადერთია.

ამ ათ წელიწადში ნურიმ ზედმიწევნით შეისწავლიდა უდაბნო და უფრო და უფრო შეუყვარდა. უფროსების ნაამბობიდან ნურიმ იცოდა, რომ არის სხვა ქვეყნებიც, ზოგი - უხვწყლიანი, ზოგი- - მთლიანი ან ყინულოვანი, მაგრამ უდაბნოს გარდა ცხოვრება ვერსად წარმოედგინა.

ყველაზე საყვარელი დრო ნურისთვის დაღამება იყო, როცა მზე დაბლა-დაბლა ეშვებოდა და გრილ საღამოს ცივი ღამე ცვლიდა,. ნური იფუთნებოდა აქლემის ბეწვის ნაქსოვ თბილ საბანში და ტკბილად იძინებდა. სიზმარში უეჭველად ოაზისს ნახავდა პალმების მწვანე კუნძულის მდოგვისფერი ქვიშის ზღვაში; ღრმა ჭის ფსკერზე მაცოცხლებელი წყლის სარკე ლაპლაპებდა.

ოაზისი ცხადშიც ისეთი ლამაზი იყო, როგორც სიზმარში. ნამდვილ ოაზისშიც ნურის თავი სიზმარში ეგონა; რა კარგია ახდენილი სიზმარიო, ფიქრობდა და სიცოცხლე უხაროდა.